Boer vas vir moord nadat hy 'dief' doodskiet | Maroela Media
Boer vas vir moord nadat hy 'dief' doodskiet
'n Boer van Koster in Noordwes is Vrydag in hegtenis geneem nadat hy glo 'n man doodgeskiet het wat hy van diefstal verdink het.
Kapt. Paul Ramaloko, woordvoerder van die polisie, het gesê die voorval het omstreeks 16:00 op die Rustenburg-Koster pad 'n paar kilometer van die boer se plaas af gebeur.
Volgens Ramaloko het 'n 35-jarige man op sy fiets in die pad gery toe die boer hom van die fiets af gepluk het. Die boer het hom beveel om 'n sak wat hy by hom gehad het te oorhandig sodat hy dit kan deursoek. Daar is glo vroeër by die boer se huis ingebreek en die diewe het met 'n paar items gevlug.
Die boer het 'n noodhulpkissie, 'n kussing, 'n pet en 'n paar skoene in die sak gekry wat hy beweer uit sy huis gesteel is. 'n Rusie het tussen die twee mans ontstaan en die boer het die man na bewering twee keer geskiet. Hy is op die toneel dood.
"Die polisie is na die toneel ontbied en die boer is in hegtenis geneem," het Ramaloko gesê. "Die boer se vuurwapen is vir ballistiese toetse gestuur."
Die boer sal Maandag in die Koster-landdroshof verskyn op aanklag van moord. Sy naam kan nie bekend gemaak word totdat hy verskyn het nie.
Cornelius Geldenhuys Koster Noordwes
Toekomsberaad: 'n Toekoms wat vry, veilig en voorspoedig is
Tronkstraf nadat man niggie verkrag, babatjie dreig
Pragtig daar beskerm Azania se wette weer die skurke. Arme boer moet seker maar net terug sit en kyk hoe al sy goed weg gedra word en hy en sy gesin nog n kans staan om vermoor ook te word. Hou n bietjie die storie dop. Die hoogte punt sal wees dat die boer die rower geskiet het en nie die rower wat die goed gesteel het en n plaas aanval probeer deurvoer nie.
So wat jy wil se is. Of die swart man skuldeg was of nie moes die boer hom vankant gemaak het? Ja. Dis hoe ons land gaan regkom ne? Deur verre regses soos jy?
Die boer, die boer, die boer, hoekom nie net 'n man nie?
Ja hy moes hom geskiet het, die wat so roof en moor moet reggehelp word. Dis al hoe die land sal regkom. As die boer by die huis was gedurende die roof dan was hy heel moontlik doodgemaak. Dan was die boer wat JOU voer nie meer daar nie, nog n boer minder wat kos produseer. Sou jy dan vir mnr skelm gevra het om vir jou kossies te plant????? Daardie boer het deur sy aksies meer gedoen om die land reg te ruk as wat jy en jou slapgat maniere ooit sal doen.
Ons boere leef elke dag met vrees, opgewerk wat met al die boere gebeur, neem hom glad nie kwalik dat hy geskiet het nie.